సరబ్‌జిత్ సింగ్ ఖల్సా

సరబ్‌జిత్ సింగ్ ఖల్సా భారతదేశంలోని పంజాబ్ రాష్ట్రానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో ఫరీద్‌కోట్ లోక్‌సభ నియోజకవర్గం నుండి తొలిసారి ఎంపీగా ఎన్నికయ్యాడు. 

సరబ్‌జిత్ సింగ్ ఖాల్సా మాజీ ప్రధానమంత్రిని ఇందిరా గాంధీని ఆమె నివాసంలో చంపడానికి కారణమైన ఇద్దరు హంతకుల్లో ఒకరైన బియాంత్ సింగ్ కుమారుడు.  ఆయన తల్లి బిమల్ కౌర్ 1989లో జరిగిన లోక్‌సభ ఎన్నికల్లో రోపర్ నియోజకవర్గం నుండి, తాత బాబా సుచా సింగ్ బటిండా నుండి పార్లమెంటు సభ్యులుగా పని చేశారు.

రాజకీయ జీవితం
సరబ్‌జిత్ సింగ్ ఖల్సా 2007లో జరిగిన పంజాబ్ అసెంబ్లీ ఎన్నికలలో బదౌర్ నుండి స్వతంత్ర అభ్యర్థిగా పోటీ చేసి 15,702 ఓట్లు సాధించి మూడో స్థానంలో నిలిచాడు. ఆయన 2004లో జరిగిన లోక్‌సభ ఎన్నికల్లో బటిండా లోక్‌సభ నియోజకవర్గం నుండి స్వతంత్ర అభ్యర్థిగా పోటీ చేసి 1,13,490 ఓట్లు సాధించి ఓడిపోయాడు. సరబ్‌జిత్ సింగ్ ఖల్సా 2009లో బటిండా నియోజకవర్గం నుండి,  2014లో ఫతేగఢ్ సాహిబ్ (రిజర్వ్డ్)  నియోజకవర్గం నుండి బహుజన్ సమాజ్ పార్టీ అభ్యర్థిగా పోటీ చేసి ఓడిపోయాడు. 

సరబ్‌జిత్ సింగ్ ఖల్సా 2024లో జరిగిన లోక్‌సభ ఎన్నికలలో ఫరీద్‌కోట్ లోక్‌సభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి కరంజీత్‌ అనుమోల్‌పై 70,053 ఓట్ల మెజారిటీతో గెలిచి తొలిసారి ఎంపీగా 18వ లోక్‌సభకు ఎన్నికయ్యాడు.

మూలాలు

వర్గం:1979 జననాలు
వర్గం:18వ లోక్‌సభ సభ్యులు